CELEX: 62005CA0298
Language: fi
Date: 2007-12-06 00:00:00
Title: Asia C-298/05: Yhteisöjen tuomioistuimen tuomio (ensimmäinen jaosto) 6.12.2007 (Finanzgericht Münsterin (Saksa) esittämä ennakkoratkaisupyyntö) — Columbus Container Services BVBA & Co. v. Finanzamt Bielefeld-Innenstadt (EY 43 ja EY 56 artikla — Tulo- ja varallisuusverot — Toisessa jäsenvaltiossa sijaitsevan toimipaikan voittojen verotuksen edellytykset — Kaksinkertaisen verotuksen välttämiseksi tehty sopimus — Vapautusmenetelmä tai hyvitysmenetelmä)

26.1.2008   
            
            
               FI
            
            
               Euroopan unionin virallinen lehti
            
            
               C 22/3
            
         Yhteisöjen tuomioistuimen tuomio (ensimmäinen jaosto) 6.12.2007 (Finanzgericht Münsterin (Saksa) esittämä ennakkoratkaisupyyntö) — Columbus Container Services BVBA & Co. v. Finanzamt Bielefeld-Innenstadt
   (Asia C-298/05) (1)
   
   (EY 43 ja EY 56 artikla - Tulo- ja varallisuusverot - Toisessa jäsenvaltiossa sijaitsevan toimipaikan voittojen verotuksen edellytykset - Kaksinkertaisen verotuksen välttämiseksi tehty sopimus - Vapautusmenetelmä tai hyvitysmenetelmä)
   (2008/C 22/04)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Münster
   Pääasian asianosaiset
   
      Kantaja: Columbus Container Services BVBA & Co.
   
      Vastaaja: Finanzamt Bielefeld-Innenstadt
   Oikeudenkäynnin kohde
   Ennakkoratkaisupyyntö — Finanzgericht Münster — EY:n perustamissopimuksen 43, 56, 57 ja 58 artiklan tulkinta — Sijoittautumisvapaus ja pääomien vapaa liikkuvuus — Saksassa rajoituksetta verovelvolliselle kuuluvan ulkomaisen toimipaikan välitulot, jotka ovat luonteeltaan sijoitetusta pääomasta saatua tuloa — Kansallinen lainsäädäntö, jossa säädetään kyseisistä tuloista ulkomailla maksetun veron vähentämisestä kotimaisesta verosta sellaisen Belgian kanssa tehdyn kaksinkertaisen verotuksen välttämistä koskevan sopimuksen määräysten vastaisesti, jossa määrätään veron vapautusmenetelmästä
   Tuomiolauselma
   EY 43 ja EY 56 artiklaa on tulkittava niin, että niiden kanssa ei ole ristiriidassa jäsenvaltion verolainsäädäntö, jonka nojalla tässä jäsenvaltiossa asuvien henkilöiden toisessa jäsenvaltiossa sijaitsevaan toimipaikkaan sijoittamastaan pääomasta saamia tuloja ei toimipaikan sijaintijäsenvaltion kanssa kaksinkertaisen verotuksen välttämiseksi tehdystä sopimuksesta huolimatta vapauteta ensin mainitun jäsenvaltion tuloverosta vaan niistä kannetaan tässä jäsenvaltiossa veroa, josta hyvitetään toisessa jäsenvaltiossa kannettu vero.
   
      (1)  EUVL C 271, 29.10.2005.